OzLabs/hebrew-wiki-articles huggingface dataset:
מלטה באירוויזיון 2021

מלטה השתתפה באירוויזיון 2021 עם השיר "Je me casse", שבוצע על ידי הזמרת המלטזית דסטיני צ'וקוניארה.

== לפני האירוויזיון ==
ב-11 באוקטובר 2019, צ'וקוניארה ניצחה בקדם המלטזי לאירוויזיון 2020, ונבחרה לייצג את מדינתה באירוויזיון. לאחר ביטול התחרות עקב מגפת הקורונה, רשות השידור המלטזית אישרה כי דסטיני תמשיך לייצג את מלטה גם באירוויזיון 2021.

== באירוויזיון ==
ב-18 במאי 2021, ביצעה צ'וקוניארה את השיר בחצי הגמר של התחרות, ובתום ההצבעות, הגיעה למקום הראשון עם 325. ב-22 במאי, בגמר התחרות, הגיעה דסטיני למקום השביעי עם 255 נקודות.הגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.

== הערות שוליים ==

קטגוריה:מלטה באירוויזיון
קטגוריה:מדינות באירוויזיון 2021
אפעה מערב אפריקאי

אפעה מערב אפריקאי (שם מדעי: Echis ocellatus) הוא מין של נחש ארסי מהסוג אפעה שבמשפחת הצפעיים. הוא מצוי בטבע במערב אפריקה ואחראי ליותר הכשות נחש מכל הנחשים באזור מחייתו. לנחש זה אין תת-מינים.

הנחש מגיע לאורך ממוצע של 30 עד 50 ס"מ ולאורך מרבי של 65 ס"מ. הנחש בעל חוטם קצר ועיניים גדולות והוא פעיל בשעות היום. צבעו אפור-ורדרד עם רצועות מעוינות אדומות כהות עד שחורות ועליהם נקודות לבנות והבטן בהירה יותר. הנקבות מטילות בעונת הרבייה שבין פברואר למרץ, בין 6 ל-10 ביצים.

תפוצת הנחש היא במערב אפריקה, במדינות הבאות: מאוריטניה, סנגל, גינאה, מאלי, חוף השנהב, בורקינה פאסו, גאנה, טוגו, בנין, דרום ניז'ר, וניגריה, וגם בצפון קמרון ובדרום-מערב צ'אד. הוא מסתתר בין צמחייה וסלעים ואורב לטרף הכולל בעיקר מכרסמים שונים, עופות, זוחלים קטנים ודו-חיים, אך יטרוף גם עקרבים או נדלים אם ייתקל בהם.

==הכשה ושימוש בארס==
נחש זה אגרסיבי, ויתקוף בנקל אם ירגיש מאוים, אף ללא ידיעת המוכש. לנחש זה ארס קטלני, הכולל מרכיבים המורגינים, נפרוטוקסינים ונקרוטוקסינים. הכשת הנחש יכולה לגרום לנפיחות, כאבים מקומיים, זיהום הגורם לנמק איברים, קרישת דם, שטפי דם, הלם, אי-ספיקת כליות ולעיוורון. בין 10 ל-20% מההכשות של האפעה מסתיימות במוות, מה שהופך אותו לקטלני שבנחשי מערב אפריקה.

==קישורים חיצוניים==

קטגוריה:צפעונים
קטגוריה:ניגריה: זוחלים
קטגוריה:חוף השנהב: זוחלים
קטגוריה:בעלי חיים שתוארו ב-1970
גלידת תל חנן

גלידת תל חנן סניף נשר ברחוב בר יהודה בתל חנן, מרץ 2021
גלידת תל חנן היא רשת גלידריות ישראלית. ראשיתה בגלידריה שנוסדה בשנת 1961 בשכונת תל חנן בעיר נשר (אז מועצה מקומית קטנה) על הכביש הראשי שהוביל מחיפה לעמק יזרעאל (כיום נקרא דרך השלום בתל חנן). הגלידריה נוסדה בבית ערבי, שנשאר מבתי הכפר הערבי בלאד א-שייח' במרכז השכונה. בשנות ה-90 של המאה ה-20 נהרס המבנה, והגלידריה עברה למבנה לא רחוק משם, בדרך בר יהודה (כביש 752) מול המרכז המסחרי של שכונת תל חנן.

==היסטוריה==
בשנת 1961 נפתחה ביישוב על הכביש הראשי חנות לממכר גלידה בשם "גלידת תל חנן" גלידה אמריקאית רכה בטעם וניל ובתוספת קצפת וסירופים בטעמים מגוונים. החנות נפתחה במקום בו שכן לפני כן "קפה מסעדה רובין" בקונספט אמריקאי, וכללה דלפק גדול עם כיסאות בר לישיבה ליד הדלפק. גלידת תל חנן היוותה מקום בילוי מרכזי לתושבי היישוב והיישובים בסביבה. המבנה המקורי שבו נפתחה חנות הגלידה היה מבנה בית אבן ערבי אשר נהרס עם השנים. החנות קיימת עד היום בשכונה במבנה תעשייתי על הכביש הפנימי, וכן מחזיקה הגלידריה ארבעה סניפים נוספים ברחבי הארץ. בשנות ה-60 של המאה ה-20 נפתח מול גלידת תל חנן גלידריה מתחרה בשם "גלידת קולורודו" באותו קונספט. הגלידריה נפתחה בבית ערבי ושכנה מול גלידת תל חנן בצידו הדרומי של הכביש הראשי. חנות זו נסגרה במהלך השנים.

לרשת מספר חנויות וחנויות לשעבר. החנות הראשית שוכנת בדרך בר יהודה 103 בעיר נשר. סניף בגבעת אולגה בתחנת דלק על כביש 2, סניף אור עקיבא-בנימינה, סניף דלית אל-כרמל. נוסף על כך היו סניפים שנסגרו במשך השנים: סניף שנסגר ליד צומת קריית אתא בשדרות ההסתדרות 265, חיפה; סניף שנסגר בטיילת בת גלים; מכונת מכירת גלידה בתחנה המרכזית באילת.

==גלריית תמונות==
{| align=center
|<gallery widths="180px" heights="160px" perrow="3">
דלפק ההגשה במבנה גלידת תל חנן במיקום המקורי על הכביש המוביל לעמק יזרעאל.jpg|דלפק ההגשה במבנה גלידת תל חנן במיקום המקורי על הכביש המוביל לעמק יזרעאל, מאי 1993
חנה אלנקוה ומירי סמית, אחותה, חוזרות למכונית עם גלידת תל-חנן.jpg|שתי בנות נשר קונות גלידת תל חנן ביולי-אוגוסט 1968
אלעזר בית יעקב על רקע גלידת תל חנן בכביש הראשי בשכונה המוביל לעמק יזרעאל 1966.jpg|אלעזר בית יעקב על רקע גלידת תל חנן ותחנת דלק סונול, בכביש הראשי בשכונת תל חנן, סתיו 1966
גלידה תל חנן צילום לפני הריסה 2001 - ארכיון עיריית נשר.jpg|המבנה ההיסטורי כפי שצולם ביום הריסתו ב-2001 על ידי עיריית נשר.
גלידת תל חנן סניף נשר 07.jpg|עיטור על רצפת החנות בנשר, מרץ 2021
</gallery>
|}

==קישורים חיצוניים==

* [https://www.facebook.com/GlidatTelHanan/ גלידת תל חנן בפייסבוק]
* [https://nesher.keysofthost.com/#/land-page/entities_707-A גלידת תל חנן באתר ארכיון היסטורי של נשר, תמונות וקטעי עיתונות]
* [https://www.masa.co.il/article/הגלידות-הכי-טעימות-בדרך-לטיול/ מסע אחר- הגלידות הכי טעימות בדרך לטיול] על גלידה תל חנן, גבעת אולגה.
* 
* [http://www.nostal.co.il/Site.asp?table=Terms&option=single&serial=6821&subject=%E3%E1%F8%E9%20%EE%FA%E9%F7%E4%20%E5%F7%E9%F0%E5%E7&portal=%EE%E6%E5%EF%20%E5%EE%F9%F7%E4# על גלידה תל חנן באתר נוסטלגיה אונליין]

==הערות שוליים==

קטגוריה:נשר (עיר): כלכלה
קטגוריה:תעשיית גלידות בישראל
קטגוריה:גלידריות
קטגוריה:ישראל: רשתות בתי קפה
פולקסווגן קונספט A

"פולקסווגן קונספט A"
פולקסווגן קונספט A (בגרמנית: VW Concept A, באנגלית: Volkswagen Concept A) היא מכונית קונספט, בתצורת SUV קופה מתוצרת קונצרן הרכב הגרמני פולקסווגן שיוצרה בשנת 2006 בגרמניה.

דגם הקרוסאובר קומפקט בסגנון "Compact sport utility vehicle" "פולקסווגן טיגואן" היה הדגם הראשון של פולקסווגן בסגנון "Concept A" שהושק בשנת 2007.

==ממאפייני "פולקסווגן קונספט A"==
* דגם הקונספט "פולקסווגן קונספט A" הוצג לראשונה בתערוכת הרכב הבינלאומית בז'נבה במרץ 2006.
* מנוע קדמי, מגדש טורבו כפול.
* סוג הנעה: הנעה כפולה 4x4 סימן מסחרי "4motion" .
* 5 דלתות בסגנון SUV ספורט-קופה.
* 5 מושבים.

==ראו גם==
* פולקסווגן
==קישורים חיצוניים==

* 

==הערות שוליים==

קטגוריה:מכוניות קונספט
קטגוריה:SUV
קטגוריה:דגמי מכוניות שהושקו ב-2006
קונספט A
קטגוריה:כלי רכב גרמניים
פרדיננד מקסימיליאן ברוקוף

פרדיננד מקסימיליאן ברוקוף (בצ'כית: Ferdinand Maxmilián Brokoff; 1688, אוסטי נד לבם – 1731, פראג) היה פסל צ'כי של תקופת הבארוק.

==ביוגרפיה==
פרדיננד מקסימיליאן ברוקוף בן למשפחה של פסלים.

יצר פסלים בגשר קארל, ביניהם פסלי ברברה הקדושה, מרגרט מסקוטלנד, ואליזבת מתורינגיה בעבודה משותפת עם אביו: יאן ברוקוף ואחיו מיכל יאן יוסף ברוקוף.

סביב שנת 1714 החל בעבודה עם יוהאן ברנהרד פישר פון ארלך ועבר לווינה, בו זמנית המשיך ליצור עבור פראג.

בהמשך חיו התרכז בעיצוב פסלים כאשר הביצוע בפועל בוצע על ידי עוזרים, עד לפטירתו בפראג.

==גלריה==
<gallery>
Ferdinand Maxmilián Brokoff- St. Francis Borgia-Charles Bridge-Prague-2.jpg|פסל פרנסיס בורגיה הדוכס הרביעי של גנדיה בגשר קארל
Ferdinand Maxmilian Brokoff.-Jew on a sculpture of St Vincent of Ferrara-Prague.jpg|דמות יהודי מתוך פסל ויסנט פרר בגשר קארל
Sculpture of John of Matha, Félix de Valois and Saint Ivan on Charles Bridge by erdinand Brokoff.jpg|פסלי יוחנן מתיא, פליקס מוואלואה וסנט איוואן, בגשר קארל
Charles Bridge St Francis-Xavier.jpg|פסל פרנסיסקו חאווייר בגשר קארל
Sculptural group of St. Barbara, St. Margaret and St. Elisabeth on Charles Bridge.jpg|פסלי ברברה הקדושה, מרגרט מסקוטלנד, ואליזבת מתורינגיה בגשר קארל
Ferdinand Maxmilián Brokoff-Atlantes-Prague.jpg|דמויות אטלס - אלמנט אדריכלי בארמון מֹורזין בפראג
Coat of arms of Morzin family by Ferdinand Maxmilián Brokoff at Morzinský palác.jpg|שלט אצולה בארמון מֹורזין בפראג
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פסלים צ'כים
קטגוריה:ילידי 1688
קטגוריה:נפטרים ב-1731
ליל האיגואנה (סרט)

אווה גרדנר וריצ'רד ברטון ב"ליל האיגואנה"
ליל האיגואנה (באנגלית: The Night of the Iguana) הוא סרט דרמה אמריקאי משנת 1964, בבימויו של ג'ון יוסטון, עם ריצ'רד ברטון, אווה גרדנר, סו ליון, דברה קר וגרייסון הול בתפקידים הראשיים.

התסריט מבוסס על המחזה ליל האיגואנה של טנסי ויליאמס משנת 1961.

==תקציר העלילה==
הכומר האפיסקופלי, לורנס שנון (ריצ'רד ברטון) מוחרם על ידי קהילתו לאחר שניהל יחסים עם מורה צעירה. הוא נואם בכנסייה ומטיח האשמות בפני האנשים שעוזבים את הכנסייה ומשאירים אותו לבד.

הוא מוצא עבודה בתור מדריך טיולים. הוא מדריך קבוצה של מורות מבוגרות ובראשן מיס ג'ודית' פלווס (גרייסון הול) שמלווה ומשגיחה על אחייניתה שארלוט (סו ליון) שלא תתעסק עם שנון. הם מגיעים לעיר פוארטו ואיארטה. האוטובוס נעצר בגלל תקר בגלגל ושנון מנצל את ההזמנות לטבול בים. שארלוט מצליחה להגיע אליו ושניהם שוחים לקול צעקותיה של מיס פלווס שמאיימת על שנון שתתקשר לבוס שלו שיפטרו.

הם ממשיכים בנסיעה אבל בחשש שהיא תתקשר לבוס הוא מביא את האוטובוס למלון על חוף הים אותו מנהלת ידידתו לשעבר מקסין פולק (אווה גרדנר) ומנתק את המפלג מהמנוע. לתיירות אין ברירה אלא לעלות למלון אבל שם יש לצערו טלפון ומיס פלווס מתקשרת לבוס שלו.

מקסין מחבבת את שנון, היא מחזיקה במלון שני "נערי חוף" מקסיקנים שעוזרים לה בתחזוקה ומספקים את תאוותה המינית. למקום מגיעה ציירת בשם האנה ג'לקס (דברה קר) שמסיירת בעולם עם סבה הקשיש, נונו (סיריל דלבני) בן ה-97 שעובד על שירו האחרון.

שנון עומד לפני התמוטטות עצבים בגלל שתייה מופרזת, הצקותיה של שרלוט ודודתה ופיטוריו. הוא מתאר את מצבו כמו מצב האיגואנה שצדו נערי החוף הקשורה לחבל. לאחר שהוא מתאושש הוא משחרר אותה. נונו מת לאחר שהקריא להאנה את שירו האחרון. התיירות עוזבות את המקום וכן האנה. שנון מחליט להישאר שם עם מקסין.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ריצ'רד ברטון
|לורנס שנון
|כומר/מדריך טיולים
|-
|סו ליון
|שארלוט גודאל
|נערה
|-
|אווה גרדנר
|מקסין פולק
|בעל מלון
|-
|דברה קר
|האנה ג'לקס
|ציירת
|-
|גרייסון הול
|ג'ודית פלווס
|מלווה
|-
|סיריל דלבנטי
|נונו
|משורר
|}

==פרסים==
* פרס אוסקר לעיצוב התלבושות הטוב ביותר - דורותי ג'קינס
* מועמדות לפרס אוסקר לשחקנית המשנה הטובה ביותר - גרייסון הול
* מועמדות לפרס אוסקר לעיצוב ההפקה הטוב ביותר
* מועמדות לפרס אוסקר לצילום הטוב ביותר
* מועמדות לפרס באפט"א לשחקנית הזרה הטובה ביותר בתפקיד ראשי - אווה גרדנר
* מועמדות לפרס גלובוס הזהב לסרט הטוב ביותר - דרמה - ג'ון יוסטון
* מועמדות לפרס גלובוס הזהב לשחקנית הטובה ביותר - סרט דרמה - אווה גרדנר
* מועמדות לפרס גלובוס הזהב לשחקן המשנה הטוב ביותר - סרט קולנוע - סיריל דלבני
* מועמדות לפרס גלובוס הזהב לשחקנית המשנה הטובה ביותר - סרט קולנוע - גרייסון הול
* מועמדות לפרס גלובוס הזהב לבמאי הטוב ביותר - סרט קולנוע - גרייסון הול

==קישורים חיצוניים==

* 
* [https://www.youtube.com/watch?v=HPdFDfQyi_c קדימון לליל האיגואנה], באתר יוטיוב
* [https://www.tcm.com/tcmdb/title/693/the-night-of-the-iguana#overview ליל האיגואנה], באתר TCM

קטגוריה:סרטי 1964
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי מחזות
דהמאן אל חראשי

דהמאן אל חראשי (או דחמאן אל חראשי; 7 ביולי 1926 – 31 באוגוסט 1980) היה מוזיקאי, פזמונאי, מלחין וזמר שעבי אלג'ירי. שירו "יא ראייח" הפך אותו למפורסם במדינות רבות, עם מספר גבוה מאוד של גרסאות כיסוי.

הוא עבר לצרפת בשנת 1949 והתגורר בליל, לאחר מכן במרסיי, ואז לבסוף עבר לפריז, שם התפרסם כשהופיע בין היתר בבתי קפה אלג'יריים.

== ביוגרפיה ==
נולד כעבדרחמן עמרני למשפחה משבט השאווי בכפר דג'לאל שבמחוז ח'נשלה. אביו שימש כמואזין במסגד באלג'יר הבירה.

===השפעה===
שיריו של אל חראשי הביאו נגיעה מודרנית לסגנון השעבי, ושילבו נושאים כמו התמודדות עם הגירה וכמיהה למולדת.

כאמן שכתב יותר מ-500 שירים, אל חראשי היווה השראה לדור החדש של אמני מוזיקת ראיי, כולל רשיד טאהא.

=== מותו ===
אל חראשי הלך לעולמו ב-31 באוגוסט 1980, בתאונת דרכים בכביש מהיר באלג'יר.

== קישורים חיצוניים ==

* [http://dahmane-elharrachi.narod.ru/ אתר המוקדש לדהמאן אל חראשי]

קטגוריה:מוזיקאים
קטגוריה:מלחינים אלג'יראים
קטגוריה:פזמונאים
קטגוריה:זמרים אלג'יראים
קטגוריה:הרוגי תאונות דרכים
קטגוריה:ילידי 1925
קטגוריה:אלג'יראים שנולדו במאה ה-20
קטגוריה:נפטרים ב-1980
רוני מעוז

רוני מעוז (נולד בשנת 1961) הוא אתלט עבר ישראלי. אלוף ישראל ואלוף המכביה (1989) בריצות ל-800 מטר ול-1500 מטר. שיאן ישראל הנוכחי בריצות ל-1000 מטר ולמייל ובעבר גם בריצת 1500 מטר. 

== ביוגרפיה ==
מעוז התאמן בהדרכתו של המאמן יחיעם סקיטל בקבוצת מכבי תל אביב.

===1979===
באליפות ישראל שנערכה בתחילת יולי 1979 זכה מעוז במדליית כסף בריצת 800 מטר בתוצאה של 1:54.4 דקות, אחרי עוז כץ מהפועל חיפה (1:53.5 דקות) ולפני נמיר קאשי מאס"א תל אביב (1:54.6 דקות).

===1981===
באליפות ישראל שנערכה בתחילת יולי 1981 הוא זכה במדליית כסף בריצת 1500 מטר בתוצאה של 3:47.88 דקות, אחרי צבי דאובר מהפועל אשדוד (3:46.89 דקות).

===1983===
====אלוף ושיאן ישראל====
באליפות ישראל שנערכה ביולי 1983 הוא זכה במדליית זהב בריצת 1500 מטר בשיא ישראלי חדש של 3:43.07 דקות, לפני אריה גמליאל (3:44.47 דקות), שיפור לשיא הוותיק בן ה-14 שנים של יובל וישניצר (3:43.3 דקות). שיא זה החזיק מעמד כ-5 שנים ונשבר על ידי דב קרמר (3:42.97 דקות).

בתחרות שנערכה במנדן, גרמניה ב-19 באוגוסט אותה שנה הוא קבע בריצת 1000 מטר שיא ישראלי חדש של 2:21.38 דקות.

===1984===
באליפות ישראל שנערכה בהדר יוסף בתחילת יולי 1984 זכה במדליית זהב בפעם השלישית ברציפות בריצת 1500 מטר בתוצאה של 3:46.45 דקות, לפני עמית נאמן (3:48.45 דקות) ושלמה אזולאי (3:48.50 דקות). כחודש לאחר מכן, בתחרות שנערכה בהכטל, בלגיה ב-14 באוגוסט 1984 קבע מעוז בריצת 800 מטר שיא אישי חדש של 1:50.00 דקות, התוצאה השנייה של אתלט ישראלי בכל הזמנים באותה העת. שבוע לאחר מכן, בתחרות שנערכה בהמבורג, גרמניה ב-20 באוגוסט הוא קבע בריצת מייל שיא ישראלי חדש של 4:03.40 דקות (הנוכחי, 2022).

===1985===
בתחרויות האתלטיקה של המכביה השתים עשרה שנערכו ביולי 1985 זכה מעוז במדליית ארד בריצת 1500 מטר בתוצאה של 3:46.34 דקות, אחרי ג'יימס אספיר מבריטניה (3:44.66 דקות) ועוז כץ (3:46.13 דקות).

===1989===
באליפות ישראל שנערכה בשנת 1989 זכה מעוז במדליית זהב בריצת 800 מטר בתוצאה של 1:53.59 דקות.
====אלוף המכביה====
בתחרויות האתלטיקה של המכביה השלוש עשרה שנערכו ביולי 1985 זכה מעוז בשתי מדליות זהב, בריצת 800 מטר בתוצאה של 1:54.05 דקות, לפני דניאל אסקונה מארצות הברית (1:54.39 דקות) ונתן כהן מבלגיה ובריצת 1500 מטר בתוצאה של 3:50.15 דקות, לפני דב קרמר (3:50.47 דקות) ודניאל אסקונה (3:50.74 דקות).

===1990===
באליפות ישראל שנערכה בשנת 1990 זכה מעוז במדליית זהב בריצת 1500 מטר בתוצאה של 3:57.08 דקות.

== שיאים אישיים ==
=== אצטדיון ===
* ריצת 800 מטר: 1:50.00 דקות (1984)
* ריצת 1000 מטר: 2:21.38 דקות (1983), שיא ישראל
* ריצת 1500 מטר: 3:43.07 דקות (1983), שיא ישראל בעבר
* ריצת מייל: 4:03.40 דקות (1984), שיא ישראל

==קישורים חיצוניים==

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 

== הערות שוליים ==

קטגוריה:אלופי ישראל בריצה
קטגוריה:שיאני ישראל בריצה
קטגוריה:אלופי המכביה: אתלטים
קטגוריה:ישראלים שנולדו ב-1961
טופאי

טופאי (בטהיטית: Tūpai) הוא אטול הנמצא באיי החברה שבפולינזיה הצרפתית. האי נמצא 19 ק"מ מצפון לבורה בורה ומשתייכת לאיי ליוארד המערביים (צרפתית: Îles Sous-le-vent). לטופאי אין תושבי קבע מלבד מספר עובדים במטעי הקוקוס. ישנו שדה תעופה פרטי בטופאי שנחנך בשנת 2001 והשימוש בו מוגבל.

== מנהל ==
אטול טופאי שייך מינהלית לקומונה של בורה בורה.

==קישורים חיצוניים==

* [https://web.archive.org/web/20101223075953/http://oceandots.com/pacific/society/tupai.php מידע כללי]

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
פטר קלנר

פטר קלנר{{ש}}{{תמונה להחלפה}}
פטר קלנר (בצ'כית: Petr Kellner; 20 במאי 1964, צ'סקה ליפה – 27 במרץ 2021, אלסקה) היה איש עסקים ומיליארדר צ'כי. בעת מותו בהתרסקות מסוק באלסקה, נחשב קלנר לאיש העשיר ביותר בצ'כיה, כמייסד ומחזיק הרוב המוחלט (98.93%) בבעלות קבוצת ההשקעות PPF , שהעניקה לו (נכון לנובמבר 2020) שווי נקי של 19 מיליארד דולר.

==קישורים חיצוניים==

* 

קטגוריה:אנשי עסקים
קטגוריה:צ'כים
קטגוריה:הרוגי תאונות אוויריות
קטגוריה:מיליארדרים אירופאים
קטגוריה:מעוטרי אות האריה הלבן
קטגוריה:צ'כים שנפטרו ב-2021
קטגוריה:צ'כוסלובקים שנולדו ב-1964
קטגוריה:צ'כים שנולדו ב-1964
קיה סלטוס

קיה סלטוס (באנגלית: Kia Seltos) היא קרוסאובר בעלת חמישה מקומות, שמיוצרת על ידי קיה משנת 2019. היא הוצגה בהודו בשנת 2019<ref></ref>, והגיעה לישראל בשנת 2020<ref></ref>.

== מפרט טכני ==
בתחום ההנעה משווקת קיה את הסלטוס עם מנועי בנזין בנפחי 1.6 ליטר המספק 121 כ"ס, 1.4 ליטר טורבו המספק 140 כ"ס, 1.6 טורבו המספק 177 כ"ס, 2.0 ליטר המספק 149 כ"ס ומנוע דיזל בנפח 1.6 ליטר טורבו המספק 136 כ"ס. המנועים מוצעים עם תיבת הילוכים אוטומטית בעלת שישה הילוכים או תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים או תיבת הילוכים רציפה.

== מתיחת פנים שנת 2022 ==
ב-30 ביוני 2022 חשפה קיה את מתיחת הפנים לסלטוס<ref></ref>. 

קיה עיצבה מחדש את חזיתו של הסלטוס כולל פגוש קדמי חדש, פנסים ראשיים חדשים, תאורת יום חדשה הממשיכה כעת אל הגריל הקדמי, שגם הוא עוצב מחדש. גם חלקו האחורי של הסלטוס עוצב מחדש לחלוטין עם דלת תא מטען בעיצוב חדש, יחידות תאורה חדשות הנמתחות לכל רוחבו של הרכב, פגוש אחורי חדש ועוד. עיצובים חדשים לחישוקי הגלגלים משלימים את העדכון המקיף לעיצוב החיצוני המציג כעת חזות מודרנית. בתא הנוסעים עיצבה קיה מחדש את כל חלקו העליון של הדשבורד וזאת בכדי להתקין את צמד המסכים הפנורמי המאפיין כיום את כל הדגמים העדכניים של קיה.

בתחום ההנעה קיה תחשוף את יחידות ההנעה החדשות במשך חודש יולי.

== מכירות בישראל ==
נתוני מכירות בישראל על פי נתוני קארזון<ref></ref>:
{| class="wikitable"
|+נתוני מכירות
!שנה
!יחידות שנמכרו
|-
|2020
|633 יחידות
|-
|2021
|958 יחידות
|}

== גלריה ==
<gallery widths="220" heights="135">
קובץ:20190825 SELTOS Front Side.png|מבט קדמי
קובץ:20190825 SELTOS Rear Side.png|מבט אחורי
קובץ:2020 Kia Seltos SX - Interior 1.jpg|מבט לבפנים
קובץ:2020 Kia Seltos SX - Engine.jpg|מבט למנוע
</gallery>

== קישורים חיצוניים ==

* 

== הערות שוליים ==

סלטוס
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים בהודו
קטגוריה:כלי רכב המיוצרים בסין
קטגוריה:כלי רכב המיוצרים ברוסיה
קטגוריה:כלי רכב המורכבים בווייטנאם
אוליבייה דאסו

אוליבייה דאסו (בצרפתית: Olivier Dassault; 1 ביוני 1951 – 7 במרץ 2021) היה מיליארדר ופוליטיקאי צרפתי שמרן, חבר האספה הלאומית.

דאסו, בנם של ניקול רפאל והמיליארדר והפוליטיקאי השמרן, סרז' דאסו, ונכדו של תעשיין המטוסים היהודי-צרפתי מרסל דאסו, נהרג במרץ 2021 בהתרסקות מסוקו הפרטי במחוז קלבדוס שבחבל נורמנדי תחתית בצפון צרפת.

==קישורים חיצוניים==

* 

* 

קטגוריה:חברי האספה הלאומית של צרפת
קטגוריה:מיליארדרים צרפתים
קטגוריה:הרוגי תאונות אוויריות
קטגוריה:צרפתים שנולדו ב-1951
קטגוריה:צרפתים שנפטרו ב-2021
אאודי Q3

אאודי Q3 (באנגלית: Audi Q3) היא קרוסאובר בעלת חמישה מקומות, המיוצרת על ידי אאודי משנת 2011. היא הוצגה בשנת 2011 והגיעה לישראל בשנת 2011. ה-Q3 הוא השלישי במשפחת Q של אאודי.

== דורות ==
=== דור ראשון (2011–2018) ===
הדור הראשון יוצר בין השנים 2011–2018. הדור הראשון כלל מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שישה הילוכים. המכונית מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 204 קילומטרים לשעה.

בשנת 2013 חשפה אאודי גרסה ספורטיבית ל-Q3 בשם אאודי Q3 RS. ה-RS היא גרסת ה"ביצועים הגבוהים" ל-Q3 הכוללת מנוע טורבו בנזין I5 צילנדרים בנפח 2.5 ליטרים המספק כ-340 כוחות סוס ב-5,300 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. המכונית מאיצה מ-0 ל-100 קילומטרים לשעה בתוך 4.8 שניות ומגיעה למהירות מרבית של 250 קילומטרים לשעה. ה-RS הגיע לישראל בשנת 2014.

==== מתיחת פנים שנת 2015 ====
בשנת 2015 עברו ה-Q3 וה-Q3 RS מתיחת פנים, הכוללת עיצוב חיצוני ופנימי חדש. המנועים עברו שדרוג קל בביצועים והוספה של כ-10 כוחות סוס. מתיחת הפנים הגיעה לישראל בשנת 2015.

בשנת 2016 הציגה אאודי גרסה משודרגת ל-RS בשם אאודי RS Q3 פרפורמנס, שהוסיפה 27 כוחות סוס למנוע והאצה מ-0 ל-100 בתוך 4.4 שניות במקום 4.8 שניות. היא הגיעה לישראל בשנת 2016.

בשנת 2017 עדכנה אאודי קלות את ה-Q3.

=== דור שני (2018–הווה) ===
בשנת 2018 הציגה אאודי את הדור השני ל-Q3, שכלל מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 207 קילומטרים לשעה. הדור השני הגיעה לישראל בשנת 2019.

בשנת 2019 הציגה אאודי גרסת קופה בשם אאודי Q3 ספורטבק, הכוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס בין 6,000-5,000 סיבובים לדקה. היא הגיעה לישראל בשנת 2020.

בשנת 2020 הציגה אאודי את גרסת ה-RS עם גרסת קופה בשם RS ספורטבק. הכוללים מנוע טורבו בנזין I5 צילנדרים בנפח 2.5 ליטרים המספק כ-400 כוחות סוס ב-5,850 סיבובים לדקה. תיבת הילוכים רובוטית כפולת מצמד בעלת שבעה הילוכים. המכונית מאיצה מ-0 ל-100 בתוך 4.5 שניות ומגיעה למהירות מרבית של 250 קילומטרים לשעה. הם הגיעו לישראל בשנת 2020.

בשנת 2020 הציגה אאודי גרסת פלאג אין (ההיברידית) ל-Q3 ול-Q3 ספורטבק. למנוע נוסף מנוע חשמלי שמספק טווח חשמלי של 51 קילומטרים.

== גלריה ==
<gallery widths="220" heights="135">
קובץ:2014 Audi RS Q3 TFSi Quattro S-A 2.5.jpg|גרסת ה-RS
קובץ:Audi RS Q3 1Y7A4917.jpg|גרסת ה-RS Performance
קובץ:Audi Q3 45 TFSI quattro - Mondial de l'Automobile de Paris 2018 - 002.jpg|דור שני
קובץ:Audi Q3 Sportback IMG 1977.jpg|גרסת הספורטבק
קובץ:2019 Audi RS Q3 Sportback Front.jpg|גרסת ה-RS ספורטבק
קובץ:Audi rsq3 f3 2020-1.jpg|גרסת ה-RS 2020
</gallery>

== קישורים חיצוניים ==

* 

== הערות שוליים ==

Q3
קטגוריה:קרוסאובר
קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-2011
קטגוריה:כלי רכב המיוצרים בספרד
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:כלי רכב המיוצרים בברזיל
קטגוריה:כלי רכב המיוצרים בהונגריה
יחסי ארגנטינה–סרביה

יחסי ארגנטינה–סרביה הם יחסי החוץ בין סרביה לארגנטינה. היחסים הדיפלומטיים בין סרביה לארגנטינה התקיימו לפני מלחמת העולם השנייה וחודשו על ידי הרפובליקה הפדרלית הסוציאליסטית של יוגוסלביה בשנת 1946.

== עמדת ארגנטינה בקוסובו ==
בשנת 2008, לאחר שקוסובו הכריזה על עצמאותה, אמר שר החוץ הארגנטינאי חורחה טאיאנה "אם נכיר בקוסובו, שהכריזה על עצמאותה באופן חד צדדי, ללא הסכם עם סרביה, נקבע תקדים מסוכן שיאיים ברצינות על הסיכויים שלנו להסדר מדיני במקרה של איי פוקלנד". ארגנטינה לא תכיר גם משום שהיא "תומכת בעקרון השלמות הטריטוריאלית". בנוסף, הוא הדגיש כי החלטת האו"ם 1244 משנת 1999 קראה להסכמה הדדית של כל הצדדים לפתרון הסכסוך. הוא אמר כי הנשיאה כריסטינה פרננדס דה קירשנר לא תתן שום הצהרה רשמית בנושא, והדגישה כי לא תהיה הכרה בקוסובו.<ref>[http://www.b92.net/eng/news/politics-article.php?yyyy=2008&mm=02&dd=29&nav_id=48079 Argentina rules out recognition], B92</ref><ref>[http://www.clarin.com/diario/2008/02/20/elpais/p-00701.htm Por las Malvinas, el Gobierno decidió no reconocer a Kosovo], Clarin</ref>

== לחימה בסחר בסמים ==
שגרירות סרביה בבואנוס איירס
בנובמבר 2009 עצרה משטרת ארגנטינה 5 בלדרי סמים סרבים ותפסה 492 קילוגרם קוקאין בבואנוס איירס. ב-31 באוקטובר 2009 עצרה משטרת סרביה למעלה מ-500 בני אדם בפעולה הגדולה ביותר נגד סמים שנעשתה בסרביה.<ref name="aki1">
</ref><ref name="b92-4"></ref> רבים מהסמים עברו בארגנטינה כמו גם במדינות דרום אמריקה ואירופה אחרות לפני שהוברחו לגבולות סרביה.

== ביקורים ==
ב-14 באפריל 2008 ביקר שר החוץ הסרבי ווק ג'רמיץ' בארגנטינה, והסכים עם שר החוץ של ארגנטינה חורחה טאיאנה, על סדרת צעדים משותפים במוסדות רב-צדדיים בינלאומיים הקשורים לגישה הדיפלומטית של סרביה כלפי קוסובו. ארגנטינה תתמוך ביוזמתה של סרביה במסגרת העצרת הכללית של האומות המאוחדות לשאול את חוות הדעת של בית הדין הבין-לאומי לצדק (ICJ) בנוגע לחוקיות ההכרה בעצמאותה החד-צדדית של קוסובו ותבהיר כי יוזמה זו נתמכת על ידי מדינות אמריקה הלטינית, המדינות הבלתי-מזדהות ומרקוסור.<ref>[http://www.srbija.gov.rs/vesti/vest.php?id=45145&change_lang=en&change_lang=en Argentina strongly supports Serbia’s territorial integrity and sovereignty], Government of Serbia</ref>

== נציגויות דיפלומטיות ==
* סרביה מחזיקה בארגנטינה שגרירות בבואנוס איירס.
* ארגנטינה מחזיקה בסרביה שגרירות בבלגרד.

==קישורים חיצוניים==

== הערות שוליים ==
תיאודור פרידל

תיאודור פרידל (בגרמנית: Theodor Friedl; 1842, וינה – 1900, אוסטריה תחתית) היה פסל אוסטרי.

==ביוגרפיה==
פרידל למד באקדמיה לאמנויות יפות ווינה אצל אנטון דומיניק פרנקורן.

בין עבודותיו הראשונות פסלים אדריכליים עבור הבורסה בווינה (1877) פרי שיתוף פעולה עם האדריכל הדני תאופיל הנסן.

באותה שנה החל שיתוף פעולה ממושך עם האדריכלים פלנר והלמר ליצירת בנייני תיאטרון באירופה בסגנון ניאו קלאסי ווינאי: בסופיה, ברנו, ברלין ועוד.

פרידל יצר עבור גמלון בית האופרה בפראג פסלים המתארים את המשורר לוקח את כלי הנגינה לירה מאורפיאוס המת אל פגסוס בעבור תהילת נצח.

פרידל נקבר בבית הקברות המרכזי בווינה.

פסלי [[גמלון בית האופרה בפראג]]

==קישורים חיצוניים==

* [http://www.biographien.ac.at/oebl_1/363.pdf ביוגרפיה של תיאודור פרידל], באתר Österreichisches Biographisches Lexikon 

קטגוריה:פסלים אוסטרים
קטגוריה:ילידי 1842
קטגוריה:אוסטרים שנפטרו ב-1900
יחסי סרביה–קנדה

יחסי סרביה–קנדה הם יחסי החוץ בין קנדה לבין סרביה.

== סקירה כללית ==
שתי המדינות כוננו יחסים דיפלומטיים בשנת 1922 עם פתיחת הקונסוליה הכללית במונטריאול.<ref name="relations"></ref> ישנם כ-150,000 אנשים ממוצא סרבי המתגוררים בקנדה.<ref></ref>

== נציגויות דיפלומטיות ==
* קנדה מחזיקה בסרביה שגרירות בבלגרד.
* סרביה מחזיקה בקנדה שגרירות באוטווה, קונסוליה כללית בטורונטו ו-2 קונסוליות כבוד במונטריאול ובוונקובר.

== הערות שוליים ==

קטגוריה:קצרמר קנדה
ג'יימס אספיר

ג'יימס אספיר (באנגלית: James Espir; נולד ב-17 באוקטובר 1958) הוא אתלט עבר יהודי-בריטי. אלוף המכביה (1981 ו-1985) ושיאן המכביה הנוכחי (2021) בריצות ל-1500 מטר ול-5000 מטר.

== ביוגרפיה ==
אספיר נולד למשפחה יהודית, בנם של פטרישיה לבית סמוחה ומייקל לוסיין ארנסט אספיר (1926–2015), נוירולוג. סבא שלו מצד אימו, טדי סמוחה, זוכה מדליית ארד אולימפית בריצת שליחים 4x100 מטר באולימפיאדת אמסטרדם (1928). הוא התאמן בהדרכתו של הארי וילסון לצידו של סטיב אובט, אלוף אולימפי ושיאן העולם באותה העת.

===1976===
אספיר זכה באליפות בריטניה לנוער עד גיל 18 בשנת 1976 בריצת 3000 מטר.

===1980===
בשנת 1980 קבע אפסיר בריצת 1500 מטר שיא אישי חדש של 3:38.2 דקות בריצת 3000 מטר שיא אישי חדש נוסף של 7:51.92 דקות.
 
===1981===
בתחרויות האתלטיקה של המכביה האחת עשרה שנערכו ביולי 1981 זכה אספיר בשתי מדליות זהב, בריצת 1500 מטר בשיא מכביה חדש של 3:43.16 דקות, לפני יאיר קרני מישראל (3:45.05 דקות) ופול מרווין מארצות הברית (3:45.54 דקות) ובריצת 5000 מטר בשיא מכיבה נוסף של 13:53.49 דקות, לפני אריה גמליאל מישראל (13:56.83 דקות) ויאיר קרני (14:30.27 דקות).

=== 1983–1984 ===
אספיר סבל מפציעה קשה בברכו ולא התחרה במשך 18 חודשים.

===1985===
7 שבועות לפני תחרויות האתלטיקה של המכביה השתים עשרה שנערכו ביולי 1985 הוא חזר להתאמן וזכה במדליית זהב, בפעם השנייה ברציפות בריצת 1500 מטר בתוצאה של 3:44.66 דקות, לפני עוז כץ (3:46.13 דקות) ורוני מעוז (3:46.34 דקות), שניהם מישראל.

== שיאים אישיים ==
=== אצטדיון ===
* ריצת 1500 מטר: 3:38.2 דקות (1980)
* ריצת מייל: 3:56.7 דקות (1981)
* ריצת 3000 מטר: 7:51.92 דקות (1980)
* ריצת 5000 מטר: 13:53.49 דקות (1981)

==קישורים חיצוניים==

== הערות שוליים ==

קטגוריה:רצים בריטים למרחקים בינוניים
קטגוריה:אתלטים יהודים
קטגוריה:אלופי המכביה: אתלטים
קטגוריה:משפחת עדס
קטגוריה:בריטים שנולדו ב-1958
יחסי ניו זילנד – סרביה

יחסי ניו זילנד–סרביה הם יחסי החוץ בין ניו זילנד וסרביה.

== סקירה כללית ==
במהלך מלחמת העולם השנייה לחמו כוחות ניו זילנדים לצד כוחות סרביים במהלך המערכה בבלקן נגד כוחות גרמניה הנאצית. יוגוסלביה כוננה יחסים דיפלומטיים עם ניו זילנד בשנת 1951, ואף החזיקה שגרירות בוולינגטון עד להתפרקותה בשנת 1991.

לניו זילנד ולסרביה ארבע אמנוות דו-צדדיות בתוקף, כולל אמנת האומה המועדפת ביותר משנת 1960. במפקד 2006, למעלה מ-1,000 תושבי ניו זילנד טענו שהם ממוצא סרבי.

== יחסים כלכליים ==
הסחר בין שתי המדינות צנוע ביותר, והיה בהיקף של 2.3 מיליון דולר בשנת 2006, אך עלה משמעותית בשנת 2007 ל-805 מיליון אירו.

== נציגויות דיפלומטיות ==
* ניו זילנד מיוצגת בסרביה באמצעות שגרירותה ברומא, איטליה.
* סרביה מיוצגת בניו זילנד באמצעות שגרירותה בקנברה, אוסטרליה, ובנוסף מחזיקה קונסוליה באוקלנד.

== הערות שוליים ==
יוז'ף ארקבי

טאהיטוטפלושי (קידומת אצולה) יוז'ף ארקבי (במקור אַרנשטיין, בהונגרית: Árkövy József; פשט, 8 בפברואר 1851 – בודפשט, 19 במאי 1922) היה רופא שיניים, פרופסור באוניברסיטה יהודי-הונגרי.

==קורות חיים==
יוז'ף ארנשטיין נולד במשפחה יהודית. הוא סיים את לימודיו בגימנסיה בטרנבה ואת שתי הכיתות האחרונות באסטרגום. בשנת 1871 הגיע לאוניברסיטת בודפשט כדי ללמוד רפואה. הוא קיבל תואר דוקטור לרפואה ב-27 במאי 1876, ב-9 ביוני התחיל להתמחות כמנתח וב-9 באוקטובר קיבל התמחות ברפואת שיניים. בתחילת נובמבר 1876 נסע ללונדון ללמוד בבית הספר לכירורגיית שיניים (London-School of Dental Surgery), שם הוכשר כרופא שיניים. לאחר סיום לימודיו נסע לפאריס וחזר למולדתו בתחילת מאי 1877, שם החל לעסוק ברפואת שיניים בבודפשט והקים מרפאת שיניים בפשט ב-1 במרץ 1881 והמשיך את דרכו כרופא רגיל גם בבית חולים סנט רוקוש (Szent Rókus) במשך שנתיים. ב-26 בנובמבר 1881 הוסמך כמרצה בכיר לרפואת שיניים באוניברסיטת בודפשט. בשנת 1890 נפתחה גם מרפאת שיניים בפיקוחו. ארקבי היה המנהל הראשון של המכון, תחילה היה כאמור מרצה בכיר ולאחר מכן פרופסור עד מותו. הוא היה רופא השיניים הראשון שהוכשר באוניברסיטה בהונגריה והוא הוכיח זאת לא רק בפועל, אלא גם בעבודה תאורטית.

== פרסומיו ==
משנת 1876 ואילך התפרסמו מאמרים ומחקרי עבודות שלו, בעיקר על רפואת שיניים בכתבי עת מדעיים הונגרית בגרמנית ובאנגלית:
<div class="mw-content-ltr">
* Medical Weekly (Orvosi Hetilap)
* Journal of the British Dental Association (1882-1823)
* Transactions of the Odontological-Society of Great Britain (1877-1880)
* Deutsche Vierteljahrsschrift für Zahnheilkunde (1878)
* Oest.-Ung. Vierteljahrsschrift für Zahnheilkunde (משנת 1885)
* Fővárosi Lapok (1881)
* Vasárnapi Ujság (1878)
</div>

== כתביו ==
* טיפול שיניים (1881)
* מחלות במעיים ובתעלת השורש (1884)
* אבחון השינוי (1885)

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/0069.html גישה מקוונת]
* יוז'ף סיניאי: חייהם ויצירותיהם של סופרים הונגרים
* [http://resolver.pim.hu/auth/PIM42274 יוזף ארקבי.] אינדקס ביוגרפי הונגרי. המוזיאון הספרותי על שם פטפי

== קישורים חיצוניים ==

קטגוריה:רופאים יהודים הונגרים
קטגוריה:רופאי שיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:בודפשט: אישים
קטגוריה:יהדות בודפשט
קטגוריה:אצולה יהודית הונגרית
קטגוריה:הונגרים שנולדו ב-1851
קטגוריה:נפטרים ב-1922
יחיאל אבן צור

יחיאל אבן צור (נולד ב-5 בפברואר 1962) הוא כדורגלן עבר ישראלי, ששיחק בעמדת המגן השמאלי. אבן צור מזוהה בעיקר עם קבוצת בית"ר תל אביב, בה שיחק במשך רוב הקריירה שלו. היה ידוע בכינויו "אבן".

==קריירה==
אבן-צור נולד בעיר מקנס שבמרוקו. כשהיה בן שנתיים עלה עם משפחתו לישראל, והם השתכנו בעיר רמלה. הוא החל את קריירת הכדורגל בקבוצת הנוער של נוה-דוד רמלה. לאחר מכן שיחק בבוגרים בהפועל מרמורק ובבית"ר רמלה.

ב-1984 לאחר פרשת קובלנץ שגרמה למכבי תל אביב לאבד את השחקנים, מאיר חנוכה שירד מישראל וחי קרייס שהורחק לתקופה ארוכה, החליט מאמנה יצחק שניאור להביא לקבוצה את המגן אבן-צור מבית"ר רמלה, שהיה אז שחקן לא מוכר. במכבי תל אביב התפרסם אבן-צור עקב משחקו האגרסיבי, שגרם לו לצבור כרטיסים צהובים רבים יחסית לכמות משחקיו, ובשל כך כונה "אבן". במכבי תל אביב ספג אבן צור כרטיס אדום אחד אחרי ביצוע עבירה קשה ויוצאת דופן הזכורה לאוהדי הכדורגל ותקשורת הכדורגל שנים רבות לאחר מכן, שביצע נגד שחקנה של מכבי נתניה, יגאל מנחם במהלך משחק הליגה נגדם. 

לאחר מכן החליט מאמנה של בית"ר תל אביב דוד לויאן, להביא אותו לקבוצה ששחקה בליגה הארצית בעונת 1985/1986. איתה הצליח אבן-צור לעלות לליגה הלאומית, ושם שיחק עד 1991. לאחר מכן שיחק עוד עונה בהפועל באר יעקב, עד שפרש מכדורגל בשנת 1992 בגיל 29 בלבד, עקב בעיות בגב.

== חיים אישיים ==
אבן צור מתגורר בבאר יעקב. הוא גרוש ואב לשני ילדים.

לאחר פרישתו מהכדורגל, נהיה אבן-צור נהג מונית. כיום עובד כפקח בעיריית תל אביב.

==קישורים חיצוניים==

* [https://www.maccabipedia.co.il/יחיאל_אבן_צור פרופיל השחקן], באתר מכביפדיה
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל מרמורק
קטגוריה:כדורגלני מכבי תל אביב
קטגוריה:כדורגלני בית"ר תל אביב
קטגוריה:רמלה: כדורגלנים
קטגוריה:ישראלים שנולדו ב-1962
סו ליון

סו ליון (באנגלית: Sue Lyon; 10 ביולי 1946 – 26 בדצמבר 2019) הייתה שחקנית קולנוע וטלוויזיה אמריקאית.

==קורות חיים==
ליון נולדה בשם סואלין ליון בעיר דבנפורט, איווה, הייתה הצעירה מבין חמישה אחים. אמה נקראה גם סו ליון (לבית קאר) ואביה היה ג'יימס ליון.

סו קאר ליון הייתה בת 42 כשהתאלמנה, כשסואלין הייתה רק בת 10 חודשים. אמה עבדה בבית חולים כדי לפרנס את ילדיה. לאחר מכן עברה המשפחה לדאלאס ואחר כך ללוס אנג'לס בתקווה שסואלין תוכל לעזור לפרנסת המשפחה.

הייתה לה קריירת קולנוע וטלוויזיה שנמשכה שני עשורים, כשהתפקיד המוכר ביותר שלה היה בסרטו של סטנלי קובריק משנת 1962, "לוליטה". היא הייתה בת 14 כאשר לוהקה לתפקיד הראשי, שהתבסס על הרומן של ולדימיר נבוקוב על גבר בגיל העמידה שהופך לאובססיבי לילדה בת 12. לצידה שיחק ג'יימס מייסון שהיה בן 53. עבור משחקה בסרט זה זכתה בפרס גלובוס הזהב לשחקנית חדשה מבטיחה ביותר.

קובריק נאלץ לבחור מתבגרת בת 14 ולא ילדה בת 12 כפי שמופיעה ברומן המקורי, כדי לעמוד בהגבלות קוד הייז.

לאחר מכן שיחקה ב"ליל האיגואנה" לצידו של ריצ'רד ברטון גם כן בתור מתבגרת שמנסה לפתות גבר מבוגר.

ב-1966 שיחקה בסרט "שבע נשים" בתור מסיונרית צעירה במנזר בסין.

ב-1967 שיחקה בסרט "טוני רום" לצידו של פרנק סינטרה.

ב-1971 שיחקה בסרט איוול קניוול על חייו של להטוטן אופנועים מפורסם לצידו של ג'ורג' המילטון.

סרטה האחרון היה "האליגטור" (1980).

היא גם הופיעה במספר סדרות בטלוויזיה כמו "אהבה נוסח אמריקה", "אי המשאלות" ו"גלריית הלילה".

==משפחה==
ליון הייתה נשואה חמש פעמים והייתה לה בת יחידה, נונה הריסון שנולדה ב-1972 מבעלה השני, רולנד הריסון.

היא מתה בגיל 73 מבריאות שהלכה והתרופפה ללא סיבה ברורה.

==פילמוגרפיה נבחרת==
* לוליטה (1962)
* ליל האיגואנה ((1964)
* שבע נשים (1966)
* טוני רום (1967)
* איוול קניוול (1971)
* קראש (1977)
* סוף העולם (1977)
* אליגטור (1980)
* אי החלומות (1978)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי מכללת סנטה מוניקה
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
גבירת ההר

[[ציור בצבעי מים של גבירת ההר על ידי יוהאן בפטיסט צוקר משנת 1864]]
[[תחריט עץ של גבירת ההר, שהועתק על ידי צוקר מציור צבעי המים המקורי שלו, ופורסם ב"אגדות איסלנדיות " (1866)]]
גבירת ההר (באיסלנדית: Fjallkonan) היא ההאנשה המדינית והלאומית של איסלנד.

==היסטוריה==
האנשה של אומה כאישה נהייתה נפוצה באירופה של המאה ה-18 וה-19. נראה כי ההופעה המוקדמת ביותר שלה באיסלנד שמציגה אותה כאישה הופיעה לראשונה בשיר "Ofsjónir við jarðarför Lovísu drottningar" (חזיונות בהלוויית המלכה לואיז) משנת 1752, מאת אגרט אולאפסון, אך תמונה זו לא שרדה.

התיאור הראשון ששרד המתייחס אליה הוא, המילה Fjallkonan המופיעה לראשונה בשיר "Eldgamla Ísafold" ("איסלנד רבת-הימים") מאת ביארני תוררנסון מהעשור הראשון של המאה התשע עשרה. מאותו הרגע ואילך הפכה גבירת ההר לסמל ידוע בשירה האיסלנדית.

דימוי של גבירת ההר פורסם בכרך האחרון של תרגום אנגלי לאגדות איסלנדיות מאת איריקור מגנוסון ו-ג'י.אי.ג'יי פאוול, האגדות האיסלנדיות, נאספו על ידי יון ארנסון. את התמונה המופיעה צייר הצייר הגרמני יוהאן בפטיסט צוקר, שציירה על פי הנחיות ותיאור מדוקדקים והשגחה מצד אריקור. אריקור תיאר את התמונה במכתב ליון סיגורדסון כך:

מאז הקמת הרפובליקה האיסלנדית בשנת 1944, הייתה זו המסורת שאישה תמלא את תפקיד גבירת ההר במהלך חגיגות החג הלאומי (17 ביוני). האישה אשר תיבחר לתפקיד תהיה לרוב שחקנית ידועה או אישיות בולטת אחרת, תהיה לבושה בסקוטבינגינג (התלבושת הלאומית) ותקרא שיר אחד אשר חיברה בעצמה בנושא גבירת ההר.

הרעיון של גבירת ההר כמולדת שימש משקל נגד לרעיון של מלך דנמרק כארץ אבות באיסלנד (כחלק מתופעה בינלאומית של הלאמת מדינות) של המאה התשע-עשרה, אשר הייתה תחת שלטון דנמרק, ולאחר העצמאות בשנת 1944 הפך לאחד הדימויים שדרכם הפמיניזם והרעיון של נשים חזקות ובעלות השפעה, כמו הנשיאה הראשונה של איסלנד ויגדיס פינבוגדוטיר, נראה חלק טבעי בתרבות האיסלנדית. לאחרונה עלתה גבירת ההר על עטיפת האלבום האחרון של הלהקה האיסלנדית סולפדיר, "דמדומים אינסופיים של אהבה תלויה".

==פרסום בקנדה==
דמותה של גבירת ההר בלטה גם בקרב וסטור האיסלנדר בקנדה (מושבה איסלנדית אשר עקרה לקנדה בעקבות לייף אייריקסון, אם גם מאות שנים אחר כך). אישה הלבושה כגבירת ההר הופיעה לראשונה בימי וסטור האיסלנדר בוויניפג, מניטובה, קנדה בשנת 1924. גם שם גבירת ההר נפרסה לקידום הפמיניזם.

==קישורים חיצוניים==

==הערות שוליים==

קטגוריה:איסלנד: סמלים לאומיים
קטגוריה:האנשת מדינות
הדס פל ירדן

הדס פל ירדן היא זמרת, מוזיקולוגית, מרצה, פייטנית וחזנית ישראלית. היא שרה בעיקר בלאדינו, בטורקית וכן פיוטים ספרדיים.

== ביוגרפיה ==
הדס פל ירדן שירתה בצה"ל בלהקת פיקוד הדרום. לאחר שחרורה מצה"ל השתתפה בסדרה "עניין של זמן". לאחר מכן למדה לתואר ראשון במוזיקולוגיה באוניברסיטת תל אביב ולתואר שני באוניברסיטת בר-אילן.

החל משנת 1999 ועד 2008 התגוררה בטורקיה, שם למדה לימודי דוקטורט באתנומוזיקולוגיה. דוקטורנטית באנתומוזיקולוגיה מטעם האוניברסיטה הטכנית של איסטנבול . 

בשנת 2003 יצא אלבום הלאדינו "יהודיג'ה" בביצועה ובניהולה בליווי אנסמבל "סאז אנדלרי" בהוצאת חברת "קלן". בשנת 2009 חזרה לישראל, והעלתה את המופע "בדרך לאיסטנבול".

השתתפה במספר פרויקטים בינלאומיים, בין היתר עם המלחין ונגן הכינור ג'יהט אשקין, והשתתפה באלבומו. כן שיתפה פעולה עם המלחין קמרן אינג'ה והשתתפה באלבומו Hammers and Whistlers / Istathenople / Strange Stone שיצא בשנת 2010 בהוצאת Naxos.

בשנת 2017 חברה לתזמורת האנדלוסית הישראלית בהופעתה בפני מלך ספרד. משמשת חזנית ופייטנית בקהילת ציון הקונסרבטיבית בירושלים. כמו כן מרצה במרכז למוזיקה מן המזרח ובמכללת ספיר בפרויקט "כולנא".

== אלבומים ==
* יהודיג'ה - Yahudice (Kalan, 2003)
* Jazz Piyyut Project (ברלין, 2012) - סולנית ומנהלת מוזיקלית, בהשתתפות Max Doehlemann Trio
* Semitones (ברלין, 2018) - סולנית ומנהלת מוזיקלית, בהשתתפות Max Doehlemann Trio

=== בהשתתפותה ===
* Changing moments - Deǧișen anlar (Beyza Muzik, 2003)
* INCE, K.: Curve / Hammers and Whistlers / Istathenople / Strange Stone (Present Music Ensemble, Stalheim, 2010)

== ספרים ==
* Hadass Pal-Yarden, Yahudice, Istanbul, Turkey, Kalan, 2003, OCLC Number 664734264
* Hadass Pal-Yarden, Kendi kendine pratik İbranice konuşma kılavuz, İstanbul, Fono, 2016, OCLC Number 959660016

== קישורים חיצוניים ==

== הערות שוליים ==

קטגוריה:זמרים ישראלים במוזיקה הקלאסית
קטגוריה:חזניות ישראליות
קטגוריה:פייטניות ישראליות
קטגוריה:מוזיקולוגים ישראלים
קטגוריה:זמרים השרים בלאדינו
קטגוריה:זמרים השרים בטורקית
קטגוריה:זמרים השרים בעברית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
סלנג מיני

סלנג מיני או ביטוי מיני (באנגלית: Sexual slang) הוא מכלול של מונחים וביטויים לשוניים שמתייחסים לאיברי המין לתהליכים ולפעילויות מיניות.<ref></ref> בדרך כלל, סלנג מיני הוא חלק מהמשלב הדיבורי, מאשר חלק מהשפה התקנית או הרפואית, וחלקם אפילו עשויים להיחשב כגסים.<ref></ref>

קשור לסלנג מיני הוא סלנג הקשור לעשיית צרכים וגזים (הומור בתי שימוש, סקאטולינגוויסטיקה ). התייחסויות למערכת האנאלית ניתנות לעיתים קרובות לקונוטציה מינית בהקשר למין אנאלי.

== שימוש פיאורטיבי ==
יש המשתמשים בכינויי גנאי בשביל להתייחס לבני מיעוט מיני נתון, כמו מגדר או נטייה מינית באופן מבזה או מקטין. כינויים אלו משמשים כעלבונות על ידי אנשים שאינם מעוניינים להיות קשורים לקבוצה שמזלזלת בהם. לדוגמה, המונח קוויר יכול לשמש כעלבון על ידי מי שמבקש להפליל להט"בים, אם כי המילה עברה חידוש , כך שניתן יהיה להשתמש בה באופן חיובי בתוך אותה קהילה. מונחים שנחשבים כהשמצות נקבעים על ידי מערך הערכים של החברה או התת-תרבות, במיוחד בהטיות המיניות שלה. לדוגמה, מילים כגון זונה או שרמוטה משמשים בדרך כלל להתייחס להפקרות מינית המיוחסת דווקא לנשים.

ההשמצות המיניות היו נפוצות בתרבויות ובתקופות היסטוריות רבות. ההשמצות הנפוצות ביותר היו אלו שהופנו נגד גברים הומוסקסואליים פסיביים (אריסטופאנס נהנה במיוחד משימוש בהשמצות כאלו), או בהיותו א-פמי . לדוגמה, בשבועה הצבאית החתית , איימו על גברים ששינוי את מגדרם לנשים (הבטחה לסירוס ממשי או לנקמה אלוהית ב-"בוגדים").<ref></ref>

== סלנג מיני והומור ==
בז'רגון הפופולרי של תרבויות רבות, השימוש בסלנג מיני הוא סוג של הומור או לשון נקייה אשר, לעיתים קרובות, יוצר מחלוקת בנוגע לשימושו הציבורי. הומור מיני נתפס בחוגים רבים כגס ולא מתוחכם, כמו כן מעליב כלפי הנושא שהוא מתאר. סלנגים מיניים נמצאו פעמים רבות בספרות ובקומדיה. דוגמה קלאסית לכך היא כתבי שייקספיר. הפופולריות של קומיקאים עכשוויים שמתמכרים להומור מיני, מג'ורג' קרלין ועד לאנדרו דייס קליי , משקפת את המשיכה של צורת דיבור זו. לעיתים קרובות, סלנגים מיניים נתפסים כצורה של טאבו, שבו חלק ניכר מהערעור טמון בערך ההלם של היכולת לדבר במילים "אסורות" בציבור.

== ראו גם ==
* דיבור ארוטי

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* [http://onlineslangdictionary.com/thesaurus/words+meaning+sexuality+%28related+to%29.html מילון הסלנג המקוון] – תזאורוס המכיל מונחים הקשורים למיניות
* [https://mazzedict.co.il/category/סקס מה זה], מילון סלנג ישראלי בקטגוריית מין

== הערות שוליים ==

קטגוריה:ניבולי פה
קטגוריה:סלנג
קטגוריה:מיניות
יחסי סרביה – קוריאה הדרומית

יחסי סרביה–קוריאה הדרומית הם יחסי החוץ בין קוריאה הדרומית וסרביה. שתי המדינות כוננו יחסים דו-צדדיים בשנת 1982.

== כינון יחסים דיפלומטיים ==
דרום קוריאה כוננה יחסים דיפלומטיים עם הרפובליקה הפדרלית הסוציאליסטית של יוגוסלביה ב-27 בדצמבר 1982. שתי המדינות פתחו שגרירויות תושבים בפברואר 1990. שר החוץ הקוריאני צ'ו הו-ג'ונג ביקר ביוגוסלביה במרץ 1990. נשיא יוגוסלביה בוריסב יוביץ' ביקר בדרום קוריאה וחתם בנובמבר באותה שנה על הסכם תחבורה אווירית.

== נתק דיפלומטי ==
בזמן שמלחמות יוגוסלביה השתוללו, שגרירות דרום קוריאה נסוגה מסרביה בינואר 1993. לאחר מכן הם קיימו קשרים דיפלומטיים חלשים עד יוני 1998. דרום קוריאה פרשה לחלוטין מסרביה ביוני 1998 ושגרירות קוריאה הדרומית ברומניה החזיקה בתפקיד נוסף של שגרירות בסרביה. סרביה נסוגה גם מדרום קוריאה במרץ 1999 ושגרירות סרביה ביפן החזיקה בתפקיד נוסף של שגרירות לדרום קוריאה.

== חידוש היחסים הדיפלומטיים ==
דרום קוריאה פתחה מחדש את השגרירות בסרביה ב-4 במרץ 2002. סרביה פתחה מחדש את השגרירות בדרום קוריאה במרץ 2004. באותה שנה, KOTRA פתחה את בניין הסחר בבלגרד. משרד המסחר והתעשייה הסרבי ואיגוד הסחר הבינלאומי בקוריאה (KITA) סיכמו את הסכם שיתוף הפעולה באוקטובר 2005. דרום קוריאה וסרביה סיכמו על שיתוף פעולה ב-16 במאי 2006.

== נציגויות דיפלומטיות ==
* קוריאה הדרומית מחזיקה בסרביה שגרירות בבלגרד.
* סרביה מחזיקה בקוריאה הדרומית שגרירות בסיאול.
ואדי קדום

ואדי קדום היא שכונה במזרח ירושלים המהווה תת-שכונה של ראס אל-עמוד. בשכונה מתגוררים כ־11,000 תושבים והיא ממוקמת בצמוד לגבול המזרחי של העיר (ולעיר אבו דיס) – דרומית להר הזיתים וצפונית לג'בל מוכאבר. בשכונה פועלים מסגד עם גן ילדים ובית ספר. כיום שטח השכונה הוא כ־630 דונם.
ואדי קדום – מימין ל[[ראס אל-עמוד וכחלק מסילואן |טקסט=ואדי קדום מימין לראס אל-עמוד וכחלק מסילואן|300x300px]]
עד שנות ה־70 של המאה ה־20, השכונה הייתה מאוכלסת בדלילות. בעשורים השכונה החלה לגדול בקצב איטי. תנופת הבנייה המשמעותית החלה בשנות ה־90.

עם פרוץ מגפת הקורונה בישראל בשנת 2020, ואדי קדום הפכה למוקד תחלואה מרכזי.

בשנת 2021 חברת מוריה הוציאה מכרז להקמת בית ספר נוסף בשכונה.

בשנת 2022 אישרה עיריית ירושלים להרוס בית בן 4 קומות בשכונה שמאכלס כ-100 נפשות, מחציתן ילדים, שנבנה ללא היתר<ref name=":0"></ref>.
300x300 פיקסלים

== הערות שוליים ==

קטגוריה:שכונות ערביות בירושלים
קטגוריה:מזרח ירושלים
מאזדה CX-5

מאזדה CX-5 (באנגלית: Mazda CX-5) היא קרוסאובר בעלת חמישה מקומות, המיוצרת על ידי מאזדה משנת 2011. היא הוצגה בתערוכת הרכב של פרנקפורט בשנת 2011<ref></ref> והגיעה לישראל בשנת 2012<ref></ref>.

== דורות ==
=== דור ראשון (2017-2011) ===
הדור הראשון יוצר בין השנים 2017-2011. הדור הראשון כלל מנוע בנזין I4 צילנדרים בנפח 2.0 ליטרים המספק כ-155 כוחות סוס ב-6,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.1 שניות ומגיעה למהירות מרבית של 187 קילומטרים לשעה.

==== מתיחת פנים שנת 2015 ====
בשנת 2015 עברה ה-CX-5 מתיחת פנים<ref></ref> שכללה עיצוב חיצוני ופנימי חדש ושדרוג קל למנוע שהוסיף 10 כוחות סוס. מתיחת הפנים הגיעה לישראל בשנת 2015<ref></ref>.

=== דור שני (2017-הווה) ===
בשנת 2017 הציגה מאזדה את הדור השני ל-CX-5<ref></ref>. הדור השני כלל עיצוב מודרני אך המנועים נשארו כמו מלפני הדור השני. הדור השני הגיע לישראל בשנת 2017<ref></ref>.

==== שדרוגים (2019 ,2020, 2021) ====
בשנת 2019 קיבלה ה-CX-5 שדרוג קל באבזור הרכב<ref></ref>.בשנת 2020 קיבלה ה-CX-5 שדרוג קל בעיצוב הרכב<ref></ref>.בשנת 2021 קיבלה ה-CX-5 תיבת הילוכים חדשה עיצוב מחודש ושדרוג קל באבזור הרכב<ref></ref>.

=== מתיחת פנים שנת 2021 ===
בספטמבר 2021 חשפה מאזדה את מתיחת הפנים ל-CX-5<ref></ref>, מתיחת הפנים כוללת שדרוגים בעיצוב ובבטיחות, בתחום ההנעה הדגם ממשיך עם מנועי בנזין בנפחי 2.0 ליטר 165 כ"ס, 2.5 ליטר 195 כ"ס ובשוק האמריקאי הדגם משווק גם עם מנוע 2.5 ליטר טורבו עם 250 כ"ס (או 230 כ"ס עם אוקטן 95).

== מכירות בישראל ==
נתוני מכירות בישראל על פי נתוני קארזון<ref></ref>:
{| class="wikitable"
|+נתוני מכירות
!שנה
!יחידות שנמכרו
|-
|2012
|2,091 יחידות
|-
|2013
|3,141 יחידות
|-
|2014
|3,764 יחידות
|-
|2015
|3,095 יחידות
|-
|2016
|2,759 יחידות
|-
|2017
|3,831 יחידות
|-
|2018
|3,839 יחידות
|-
|2019
|3,868 יחידות
|-
|2020
|3,248 יחידות
|-
|2021
|1,662 יחידות
|}

== גלריה ==
<gallery widths="220" heights="135">
קובץ:2012 Mazda CX-5 (KE) Grand Touring wagon (2012-10-26) 01.jpg|דור ראשון
קובץ:2016 Mazda CX-5 (KE) Maxx Sport AWD wagon (2018-03-22) 01.jpg|מתיחת פנים 2015
קובץ:2017 Mazda CX-5 (KF) Maxx 2WD wagon (2018-11-02) 01.jpg|דור שני
קובץ:2019 Mazda CX-5 2.0 SkyActiv-G 2WD High (1).jpg|שדרוג 2019
</gallery>

== קישורים חיצוניים ==

* 

== הערות שוליים ==

CX-5
קטגוריה:קרוסאובר
קטגוריה:דגמי מכוניות שהושקו ב-2012
קטגוריה:כלי רכב יפניים
קטגוריה:כלי רכב המיוצרים בסין
קטגוריה:כלי רכב המורכבים במלזיה
קטגוריה:כלי רכב המיוצרים ברוסיה
קטגוריה:כלי רכב המורכבים בווייטנאם
יחסי הולנד–סרביה

יחסי הולנד–סרביה הם יחסי החוץ בין הולנד וסרביה.

== סקירה כללית ==
שתי המדינות כוננו את היחסים הדיפלומטיים ב-26 באפריל 1899.<ref name="bilateral"></ref> כמו כן הולנד היא חברה באיחוד האירופי וסרביה מועמדת לאיחוד האירופי.

בהולנד חיים בין 10,000 ל-15,000 אנשים ממוצא סרבי.

== נציגויות דיפלומטיות ==
* הולנד מחזיקה בסרביה שגרירות בבלגרד.
* סרביה מחזיקה בהולנד שגרירות בהאג.

==קישורים חיצוניים==

== הערות שוליים ==

קטגוריה:קצרמר הולנד
מאזדה CX-3

מאזדה CX-3 (באנגלית: Mazda CX-3) היא קרוסאובר בעלת חמישה מקומות, שמיוצרת על ידי מאזדה משנת 2015. היא הוצגה בשנת 2015<ref></ref> והגיעה לישראל בשנת 2017<ref></ref>.

== מפרט טכני ==
ה-CX-3 כוללת מנוע בנזין I4 צילנדרים בנפח 2.0 ליטרים המספק כ-156 כוחות סוס ב-6,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.1 שניות ומגיעה למהירות מרבית של 197 קילומטרים לשעה<ref></ref>.

== מתיחת פנים שנת 2018 ==
בשנת 2018 עברה ה-CX-3 מתיחת פנים<ref></ref> הכוללת עיצוב חיצוני ופנימי חדש, אך המנוע נשאר אותו מנוע מלפני מתיחת הפנים. מתיחת הפנים הגיע לישראל בשנת 2019<ref></ref>.

== מכירות בישראל ==
נתוני מכירות בישראל על פי נתוני קארזון<ref></ref>:
{| class="wikitable"
|+נתוני מכירות
!שנה
!יחידות שנמכרו
|-
|2017
|525 יחידות
|-
|2018
|790 יחידות
|-
|2019
|617 יחידות
|-
|2020
|289 יחידות
|-
|2021
|246 יחידות
|}

== גלריה ==
<gallery widths="220" heights="135">
קובץ:2015 Mazda CX-3 (DK) Maxx 2WD wagon (2015-08-02) 01.jpg|לפני מתיחת הפנים
קובץ:2018 Mazda CX-3 Sport Nav+ 4X4 2.0 Front.jpg|אחרי מתיחת הפנים
</gallery>

== קישורים חיצוניים ==

* 

== הערות שוליים ==

CX-3
קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב יפניים
קטגוריה:כלי רכב המיוצרים בתאילנד
הארי אנדרסון

הארי אנדרסון (בשוודית: Harry Andersson; 7 במרץ 1913 – 6 ביוני 1996) היה כדורגלן שוודי, ששיחק בעמדת החלוץ.

==קריירה==
אנדרסון שיחק בסלייפנר עימה זכה בליגה השוודית בעונת 1937/38. ברמה האישית היה הכובש המצטיין בליגה בעונת 1934/35 עם 23 שערים.

במדי נבחרת שוודיה שותף במשחקי מונדיאל 1938 וגם כבש שלושער בניצחון רבע הגמר 0–8 על קובה. בסופו של דבר הופיע אנדרסון גם בחצי הגמר ובמשחק על המקום השלישי, וסיים איתה במקום הרביעי.

אנדרסון (עומד, רביעי משמאל) עם סלייפנר בעונת האליפות

==תארים==
;סלייפנר
*אליפות שוודיה: 1937/38
;נבחרת שוודיה
*מקום רביעי בגביע העולם: 1938
;אישיים
*מלך השערים בליגה השוודית: 1934/35 (23 שערים)

==קישורים חיצוניים==

קטגוריה:כדורגלנים שוודים
קטגוריה:כדורגלני נבחרת שוודיה
קטגוריה:נורשפין: כדורגלנים
קטגוריה:כדורגלני מונדיאל 1938
קטגוריה:שוודים שנולדו ב-1913
קטגוריה:שוודים שנפטרו ב-1996
דרור דיקר

דרור דיקר (נולד ב-2 במאי 1962) הוא רופא ישראלי, מומחה לרפואה פנימית, לטיפול בהשמנה מטעם האיגוד האירופאי ללימוד וחקר השמנה, משמש כמנהל המחלקה הפנימית ד' והמרכז הרב תחומי לעודף משקל בבית החולים השרון ומנהל מרכז בריאטי בית חולים הרצליה מדיקה סנטר. יו"ר החברה הישראלית לחקר וטיפול בהשמנת יתר, פרופסור קליני לרפואה פנימית, הפקולטה לרפואה, באוניברסיטת תל אביב. ניהל מחלקת קורונה מהראשונות בישראל ב-2020. בעבר שימש כיושב ראש האיגוד הישראלי לרפואה פנימית. וכנשיא הפדרציה האירופאית לרפואה פנימית מ-2021 ועד מרץ 2023. משיא משואה ביום העצמאות ה-73 למדינת ישראל.

== ביוגרפיה ==
דיקר נולד וגדל בפתח תקווה. אביו, שמשון, היה מנהל בית החולים השרון במשך 12 שנים, אף שלא היה רופא, ואמו יהודית עבדה במקום כטכנאית אק"ג במכון הלב. כתלמיד תיכון בן 16 עבד בחופשות כסניטר. אחרי שנה החל לסייע לאחיות ואף לערוך אק"ג במיון. לאחר התיכון פנה לעתודה צבאית ללמוד רפואה, אך לא התקבל, ושירת בצבא ברבנות הצבאית.

== קריירה רפואית ==
אחרי השחרור מהצבא, למד דיקר רפואה בפקולטה לרפואה בטכניון. עם נישואיו בגיל 26, ובמקביל ללימודיו בשנה החמישית, עבד גם בסופי שבוע כאח בבית החולים מאיר בכפר סבא. הוא החל את עבודתו כרופא בבית החולים שרון בפנימית ג', ב-1999 עבר לפנימית ד' כסגן מנהל מחלקה, ומ-2001 ועד היום משמש כמנהל המחלקה.

דיקר פרופסור קליני לרפואה פנימית, הפקולטה לרפואה, באוניברסיטת תל אביב. יו"ר האיגוד לרפואה פנימית. הוא פרסם עשרות מאמרים ומחקרים בנושא השמנה, לחץ דם וסוכרת, ומשמש יו"ר החברה הישראלית לחקר וטיפול בהשמנת יתר, יו"ר משותף של כוח המשימה לטיפול בהשמנה, האיגוד האירופי לחקר וטיפול בהשמנה. לשעבר מזכיר הפורום למניעת מחלות לב וכלי דם. חבר ועד האיגוד להשמנה. ובעבר עורך האתר הרפואי E-MED.

בשנת 2018 נבחר לנשיא הפדרציה האירופאית לרפואה פנימית נכנס לתפקיד באפריל 2021 וסיים את תפקידו במרץ 2023.

עם התפרצות נגיף הקורונה בישראל במרץ 2020, היה אחד מראשי מחלקות הקורונה הראשונות שהוקמו בארץ, כאשר בית החולים השרון, היה הראשון בישראל, שהוסב כולו בגל הראשון לטיפול בחולים אלה. במרץ 2020, נפטרה אמו, ודיקר החליט שלא לשבת שבעה כמקובל, בחר שלא לעזוב את בית החולים, להישאר במחלקה ולעסוק בהצלת חיי מטופליו.

במרץ 2022, במהלך הפלישה הרוסית לאוקראינה, נמנה דיקר בין רופאים ואחיות מבתי החולים השרון ובלינסון שיצאו בשליחות הסוכנות היהודית לסייע לפליטים אוקראינים שהגיעו לוורשה, פולין, ונזקקו לטיפול רפואי.

== הוקרה ==
בשנת 2021 נבחר להשיא משואה בטקס הדלקת המשואות ביום העצמאות ה-73 למדינת ישראל.

== חיים אישיים ==
דיקר נשוי לדניאלה העוסקת בשיווק נדל"ן, אב לשלושה ומתגורר בפתח תקווה.

== קישורים חיצוניים ==
* מרב לרנר [https://shabaton1.co.il/?p=3541 חולים לא רווחיים], באתר שבתון, 15 בפברואר 2019
* 
* מזל טלבי לוי [https://www.melabes.co.il/health/56742 מנהל מחלקת הקורונה בשרון בראיון מהלב: "החשש הגדול שלנו הוא מהתרחקות הציבור מאיתנו"], באתר "מלאבס", 20 במרץ 2020
* 
* 

== הערות שוליים ==

קטגוריה:רופאים פנימיים ישראלים
קטגוריה:פתח תקווה: אישים
קטגוריה:חיילי הרבנות הצבאית
קטגוריה:משיאי משואה ביום העצמאות: 2021
קטגוריה:סגל מרכז רפואי רבין
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1962